ประกาศคณะกรรมการสาธารณสุขประกาศคณะกรรมการสาธารณสุขเรื่องการแต่งตั้ง วาระการดำรงตำแหน่ง และการพ้นจากตำแหน่งการเป็นกรรมการผู้ดำรงตำแหน่งนายกเทศมนตรีกรรมการผู้ดำรงตำแหน่งนายกองค์การบริหารส่วนตำบลกรรมการผู้ดำรงตำแหน่งผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่นกรรมการผู้ทรงคุณวุฒิ และกรรมการผู้แทนภาคประชาชนในคณะกรรมการสาธารณสุขจังหวัดและคณะกรรมการสาธารณสุขกรุงเทพมหานครพ.ศ.๒๕๖๑ โดยที่เป็นการสมควรกำหนดหลักเกณฑ์ วิธีการและเงื่อนไขในการแต่งตั้ง วาระการดำรงตำแหน่ง และการพ้นจากตำแหน่ง การเป็นกรรมการผู้ดำรงตำแหน่งนายกเทศมนตรีกรรมการ ผู้ดำรงตำแหน่งนายกองค์การบริหารส่วนตำบลกรรมการผู้ดำรงตำแหน่งผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่น กรรมการผู้ทรงคุณวุฒิและกรรมการผู้แทนภาคประชาชนในคณะกรรมการสาธารณสุขจังหวัด และคณะกรรมการสาธารณสุขกรุงเทพมหานครเพื่อให้กลไกการขับเคลื่อนการดำเนินงานบังคับใช้กฎหมายว่าด้วยการสาธารณสุขในระดับพื้นที่มีประสิทธิภาพอาศัยอำนาจตามความในมาตรา๑๗/๔ แห่งพระราชบัญญัติการสาธารณสุข พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ ๓) พ.ศ. ๒๕๖๐คณะกรรมการสาธารณสุขจึงออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการสาธารณสุข เรื่อง การแต่งตั้งวาระการดำรงตำแหน่ง และการพ้นจากตำแหน่งการเป็นกรรมการผู้ดำรงตำแหน่งนายกเทศมนตรีกรรมการผู้ดำรงตำแหน่งนายกองค์การบริหารส่วนตำบลกรรมการผู้ดำรงตำแหน่งผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่นกรรมการผู้ทรงคุณวุฒิ และกรรมการผู้แทนภาคประชาชนในคณะกรรมการสาธารณสุขจังหวัดและคณะกรรมการสาธารณสุขกรุงเทพมหานคร พ.ศ. ๒๕๖๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในประกาศนี้คณะกรรมการสรรหา หมายความว่าคณะกรรมการสรรหานายกเทศมนตรีและนายกองค์การบริหารส่วนตำบลผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่นที่ผู้ว่าราชการจังหวัดแต่งตั้งกรรมการผู้ทรงคุณวุฒิ และผู้แทนภาคประชาชนในคณะกรรมการสาธารณสุขจังหวัดหรือคณะกรรมการสาธารณสุขกรุงเทพมหานครกรรมการผู้ทรงคุณวุฒิ หมายความว่ากรรมการผู้ทรงคุณวุฒิในคณะกรรมการสาธารณสุขจังหวัดหรือกรรมการผู้ทรงคุณวุฒิในคณะกรรมการสาธารณสุขกรุงเทพมหานครผู้แทนภาคประชาชนหมายความว่าบุคคลที่ประธานกรรมการแต่งตั้งเป็นกรรมการในคณะกรรมการสาธารณสุขจังหวัดหรือบุคคลที่ประธานกรรมการแต่งตั้งเป็นกรรมการในคณะกรรมการสาธารณสุขกรุงเทพมหานครข้อ ๔นายกเทศมนตรี นายกองค์การบริหารส่วนตำบลที่ผู้ว่าราชการจังหวัดแต่งตั้งเป็นกรรมการต้องคำนึงถึงความรู้ความสามารถและความเหมาะสมด้านการสาธารณสุขโดยมีผลงานเป็นที่ประจักษ์ทั้งนี้ผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่นที่มีกฎหมายจัดตั้งขึ้นให้ผู้ว่าราชการจังหวัดแต่งตั้งผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่นที่มีกฎหมายจัดตั้งขึ้นเป็นกรรมการโดยมีผลงานเป็นที่ประจักษ์หรือไม่ก็ได้ข้อ ๕กรรมการผู้ทรงคุณวุฒิ ต้องมีคุณสมบัติและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่ต่ำกว่าสามสิบห้าปีบริบูรณ์(๓)มีความรู้ความสามารถและความเหมาะสมด้านการสาธารณสุขและการอนามัยสิ่งแวดล้อมโดยมีผลงานเป็นที่ประจักษ์(๔)ไม่เป็นคนไร้ความสามารถหรือคนเสมือนไร้ความสามารถ(๕)ไม่เป็นบุคคลล้มละลายหรือเคยเป็นบุคคลล้มละลายทุจริต(๖)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗)มีความประพฤติเหมาะสมแก่การแต่งตั้งเป็นกรรมการผู้ทรงคุณวุฒิ(๘)ไม่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๙)ไม่เคยถูกไล่ออก ปลดออก ให้ออก หรือเลิกจ้างจากหน่วยงานของรัฐหรือหน่วยงานของเอกชน เพราะทุจริตต่อหน้าที่ประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการข้อ ๖กรรมการผู้แทนภาคประชาชน ต้องมีคุณสมบัติและไม่มีลักษณะต้องห้ามดังต่อไปนี้(๑)มีสัญชาติไทย(๒)มีอายุไม่ต่ำกว่ายี่สิบห้าปีบริบูรณ์(๓)มีความรู้ หรือประสบการณ์ที่เกี่ยวข้องด้านการสาธารณสุข(๔)เป็นผู้มีภูมิลำเนาในท้องที่นั้น(๕)มีความประพฤติเหมาะสมแก่การแต่งตั้งเป็นผู้แทนภาคประชาชน(๖)ไม่เป็นบุคคลวิกลจริต จิตฟั่นเฟือนไม่สมประกอบ คนไร้ความสามารถหรือคนเสมือนไร้ความสามารถ(๗) ไม่เป็นภิกษุสามเณร นักพรต หรือนักบวช(๘) ไม่เป็นข้าราชการพนักงาน ลูกจ้างหรือผู้ปฏิบัติงานอื่นในหน่วยงานของรัฐหรือรัฐวิสาหกิจหรือเป็นเจ้าหน้าที่อื่นของรัฐ(๙)ไม่เป็นผู้ดำรงตำแหน่งทางการเมือง หรือเจ้าหน้าที่ใด ๆ ในพรรคการเมือง(๑๐)ไม่เป็นบุคคลล้มละลาย(๑๑)ไม่เป็นบุคคลที่เคยต้องคำพิพากษาของศาลหรือคำสั่งของศาลให้ทรัพย์สินตกเป็นของแผ่นดินหรือร่ำรวยผิดปกติ(๑๒)ไม่เป็นผู้เคยถูกไล่ออก ปลดออก หรือให้ออกจากราชการ หน่วยงานของรัฐหรือหน่วยงานของเอกชน เพราะทุจริตต่อหน้าที่ข้อ ๗ให้มีคณะกรรมการสรรหาในจังหวัดคณะหนึ่งเพื่อทำหน้าที่สรรหานายกเทศมนตรีและนายกองค์การบริหารส่วนตำบลผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่นที่ผู้ว่าราชการจังหวัดแต่งตั้งผู้ทรงคุณวุฒิ และผู้แทนภาคประชาชนประกอบด้วยนายแพทย์สาธารณสุขจังหวัดเป็นประธานกรรมการ ท้องถิ่นจังหวัดศึกษาธิการจังหวัด และที่ปรึกษาผู้ตรวจราชการภาคประชาชน (ด้านสิ่งแวดล้อม)เป็นกรรมการ และให้ข้าราชการในสังกัดสำนักงานสาธารณสุขจังหวัดซึ่งรับผิดชอบงานด้านการอนามัยสิ่งแวดล้อมเป็นกรรมการและเลขานุการข้อ ๘ให้มีคณะกรรมการสรรหาในกรุงเทพมหานครคณะหนึ่ง เพื่อทำหน้าที่สรรหาผู้ทรงคุณวุฒิและผู้แทนภาคประชาชน ประกอบด้วยรองปลัดกรุงเทพมหานครที่ปลัดกรุงเทพมหานครมอบหมายเป็นประธานกรรมการผู้อำนวยการสำนักเทศกิจกรุงเทพมหานคร ผู้อำนวยการสำนักสิ่งแวดล้อมกรุงเทพมหานคร ผู้แทนกรมควบคุมมลพิษผู้แทนกรมโยธาธิการและผังเมือง ผู้แทนกรมโรงงานอุตสาหกรรมเป็นกรรมการให้ผู้อำนวยการสำนักอนามัยกรุงเทพมหานครเป็นกรรมการและเลขานุการและให้ข้าราชการในสังกัดสำนักอนามัยกรุงเทพมหานครซึ่งรับผิดชอบงานด้านกฎหมายหรือการอนามัยสิ่งแวดล้อมหนึ่งคนเป็นผู้ช่วยเลขานุการข้อ ๙การประชุมของคณะกรรมการสรรหา ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ การได้มาซึ่งรายชื่อของนายกเทศมนตรีและนายกองค์การบริหารส่วนตำบลผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่นที่ผู้ว่าราชการจังหวัดแต่งตั้งผู้ทรงคุณวุฒิและผู้แทนภาคประชาชนที่มีความเหมาะสมเพื่อคัดเลือก ให้ได้มาโดยวิธีการดังนี้(๑)คณะกรรมการสรรหาพิจารณาคัดเลือกเสนอรายชื่อผู้ที่มีความเหมาะสมโดยให้เสนอรายชื่อดังนี้(ก)นายกเทศมนตรีนายกองค์การบริหารส่วนตำบลผู้บริหารองค์กรปกครองส่วนท้องถิ่นรูปแบบพิเศษหรือองค์กรปกครองส่วนท้องถิ่นอื่นจำนวนไม่เกินสี่รายชื่อ(ข)ผู้ทรงคุณวุฒิ จำนวนไม่เกินสี่รายชื่อ(ค)ผู้แทนภาคประชาชน จำนวนไม่เกินสองรายชื่อ(๒)หากดำเนินการตาม (๑)ไม่ได้ โดยมีเหตุอันควร ก็ให้ดำเนินการโดยวิธีอื่นใดที่คณะกรรมการสรรหาเห็นสมควรสำหรับการได้มาซึ่งรายชื่อของผู้ทรงคุณวุฒิและผู้แทนภาคประชาชนในคณะกรรมการสาธารณสุขกรุงเทพมหานครให้ผู้อำนวยการสำนักอนามัยกรุงเทพมหานครจัดทำประกาศรับสมัครผู้แทนภาคประชาชนที่มีความเหมาะสมซึ่งมีคุณสมบัติและไม่มีลักษณะต้องห้ามตามข้อ๖และประสงค์จะเป็นกรรมการผู้ทรงคุณวุฒิซึ่งมีคุณสมบัติและไม่มีลักษณะต้องห้ามตามข้อ๕ โดยผู้สมัครต้องแนบประวัติผลงานด้านการสาธารณสุขและการอนามัยสิ่งแวดล้อมตามแบบที่ผู้อำนวยการสำนักอนามัยกรุงเทพมหานครกำหนดมายังสำนักอนามัยกรุงเทพมหานครตามระยะเวลาที่กำหนดให้ผู้อำนวยการสำนักอนามัยกรุงเทพมหานครเสนอรายชื่อบุคคลซึ่งผ่านการตรวจสอบคุณสมบัติและลักษณะต้องห้ามพร้อมทั้งข้อมูลที่เกี่ยวข้องให้คณะกรรมการสรรหาพิจารณาข้อ ๑๑กรรมการที่ได้รับการแต่งตั้งมีวาระการดำรงตำแหน่งคราวละสองปีนับแต่วันที่ได้รับการแต่งตั้งผู้ซึ่งพ้นจากตำแหน่งแล้ว อาจได้รับการแต่งตั้งอีกได้แต่จะดำรงตำแหน่งติดต่อกันไม่เกินสองวาระข้อ ๑๒นอกจากการพ้นจากตำแหน่งตามวาระตามข้อ ๑๑ กรรมการพ้นจากตำแหน่งเมื่อ(๑)ตาย(๒)ลาออก(๓)เป็นบุคคลล้มละลาย(๔)เป็นคนไร้ความสามารถหรือคนเสมือนไร้ความสามารถ(๕)ได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๖)ผู้ว่าราชการจังหวัดหรือประธานกรรมการให้ออกเพราะบกพร่องต่อหน้าที่มีความประพฤติเสื่อมเสียหรือหย่อนความสามารถข้อ ๑๓ในกรณีที่กรรมการที่ได้รับการแต่งตั้งพ้นจากตำแหน่งก่อนวาระให้คณะกรรมการสรรหาแต่งตั้งกรรมการด้านเดียวกันแทน และให้ผู้ได้รับการแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของกรรมการประกาศณ วันที่ ๓ มกราคม พ.ศ. ๒๕๖๑เจษฎา โชคดำรงสุขปลัดกระทรวงสาธารณสุขประธานคณะกรรมการสาธารณสุขพิมพ์มาดา/จัดทำ๑๙มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๒ ง/หน้า ๓๑/๑๒ กุมภาพันธ์ ๒๕๖๑